Te-ai saturat? Ti-au zgariat timpanul? Te-au mintit cu nerusinare? Spune-le-o in fata! 


Mai iute ca lumina 


I 

Sala de sedinte Mercur 00 era arhiplinã. Transmitãtoarele-ordonatoare de gânduri 
fuseseră scoase din functiune, nemaifăcând fată uriasului torent de întrebări, stări si 
emotii pe care le puteau naste sinapsele celor prezenti, în asa fel încât nici cea mai 
avansată aparatură n-ar fi putut stabili o Listă de gânduri prioritare. Încälcarea 
regulii privitoare la stăpânirea gândurilor, totusi, fusese trecută sub tăcere - în fond, 
"cel fără păcat să arunce primul piatra”, cum spuneau arhaicii pământeni. De aceea, 
ghearele negre ale nesigurantei, starea inedită care îsi făcea aparitia în mijlocul 
unei lumi pentru care comfortul - inclusiv cel psihic - era baza existentei arunca 
multimea în mijlocul unui haos întunecat... 

- Ron! Ce faci, omule? 

- Tvig! Eeei! Tu, aici? 

- Chiar eu, natural si veritabil! 

Ron Martald, reprezentantul Terrei, întinse un brat vânjos volumului cu formă 
îndoielnică si culoare de asemenea care părea a i se fi adresat. Tvig modelă la 
rândul lui ceva ce părea a fi o mână, strângând-o pe a pământeanului. 

- Am să te cred pe cuvânt, se pare că n-am ce altceva să fac. 

- Într-adevăr, e momentul să ne dăm seama că ne-am dezvoltat prea mult spre 
exterior, ignorând si astfel adormind resursele interne. 

- O lume întreagă... Părea perfectă! 

- Un grup de reguli de conduită psiho-morală nu pot preveni un punct pe care 
media tuturor posibilitătilor de viitor ni l-ar scoate în cale. Iată dovada! 

- E treaba psihologilor Ministerului Apărării Intergalactice să prevadă acest punct. 
- Nici chiar ei nu pot avea toate premisele... 

- Mde... Tu? Ce mai "modelezi"? A trecut ceva timp de la cursa aceea... 

- Turul Câini Lactee... Frumoasă cursă! 

- Mde, pentru cine obisnuieste să câstige detasat... 

- Dacă îti mai poti aminti fără ajutor computerizat, am împârtit locul întâi cu 
raugarul. 

- Nu prea se implică, fiintele astea... 

- Iată-i! Tocmai au intrat! Mituri vii! Niciodată până acum n-am văzut unul în 
realitate, vreau să zic nu mascat de metalul vreunei navete, ca la cursa aceea. 
Priveste-i! Parcă respiră mister si legendă! Înväluiti în aura aceea azurie (Nu stiu 
cum o percepi tu, pentru mine e azurie)... Par atât de străvezii, de ireali!... 
Aplatizati lateral, dacă-i privesti din fată abia dacă-ti dai seama că sunt acolo... Si 
ochii aceia, de un alb incandescent... Si niciodată n-am auzit de cineva care să fi 
perceput un biocâmp raugar... 

- N-as vrea să-ti întrerup entuziasmul, dar cred că sedinta începe. 


Presedintele Comisiei Intergalactice-bâtrânul glob incandescent din poporul "Celor 
Fäcuti din Adevăr” - îsi ajustă microcomunicatorul translator, luând cuvântul. 

- Trecând peste formulele protocolare, ce ar consuma timpul pe care de altfel nu-l 
avem, vom începe prin a prezenta situatia. Stim, nu-i asa? cu totii pentru ce ne-am 
adunat aici... Terra, doresti să spui ceva? 

- Cred că, mai degrabă, stim că nu stim, replică Ron. Avem de-a face cu întâmplări 
ciudate, zic, departe de a fi accidente: detonatoare care dispar chiar din fata ochilor 
nostri, pentru ca mai apoi să ne trezim că explodează întregi sisteme stelare; 
comete care-si schimbă traiectoria aparent fără motiv; planete de vârsta 
Universului care intră din senin în coliziune; supernove neprogramate si 
neanuntate si, pe deasupra, detectoare incapabile să ne ofere vreun răspuns! Ori 
avem de-a face cu fantome, ori... Mii de comete dansatoare! 

Dacă enciclopedia pe care o accesară toti cei de fată reusi într-un sfârsit să dea o 
vagă explicatie termenului de "fantome", ultima expresie le suspendă deasupra 
capetelor (sau, mă rog, a punctelor maximale ale organismelor) mii si mii de semne 
de întrebare. 

- Dati-ne voie să vă oferim noi un răspuns! 

Privirile tuturor se îndreptară către Oot'ktokl, reprezentantul Raugariei. 

- Date fiind circumstantele, începu acesta, e timpul să stiti. Nu are nimeni nevoie 
de un Univers gol. Nu, domnule Martald, nu sunt (...?!) "fantome". E o fiintă. Un 
organism. 

- Si de ce nu-l vedem? De ce nu-l simtim? De ce nu-l înregistrăm? 

- E prea rapid. Mai rapid decât lumina. 

Informatia stârni rumoare. 

- Vă rog, liniste... Asa. Întregul vostru organism lucrează pe baza impulsului 
electromagnetic. Cine răspunde de existenta acestuia? Fotonul, nu-i asa? Fotonul 
creează pentru voi legea. Asadar, simtiti si percepeti în contul lui, deci dincolo de 
el nu mai există nimic... 

- "Voi"? "Simtiti"? "Percepeti"?... "Întregul vostru organism"?... 

- Vol... Ce sunteti? Cum... ati... 

Ron îsi simti gura uscată. Vorbi, tărăgănat: 

- E de-al vostru, nu? 

- Da, zâmbi Oot'ktokl. Ajlojkt y. A fost un atlet, acum e o ruină. N-a suportat 
socul care i-a distrus cariera. 

- Din moment ce ne spuneti despre asta, înseamnă că vă dăunează si vouă. De ce 
nu-l anihilati? 

- Nu avem voie să-i ränim direct pe cei asemenea nouă. Restrictia este înscrisă în 
codul nostru genetic. Ceea ce am putea face e un centru nervos gen raugar, care să 
coordoneze miscările atunci când este accesat si care să proceseze senzatiile 
primite prin canale raugare. Ar fi... desigur... si un traductor de flux... nervos, care 
să facă legătura cu un... creier... 

Oot’ktokl, care îsi începuse ideea degajat si cursiv, abia reusi să spună ultimele 
cuvinte, înecându-se si chircindu-se, scuturat de un fior. Însă vorbise destul. Fusese 
înteles perfect. Se ridică o ultimă obiectie: 


- Si medicii si inginerii vostri? 

- Nici nu vor încerca să ghicească scopul muncii lor, răspunse raugarul, care între 
timp îsi recäpâtase glasul si postura, ca si cum nici n-ar fi fost cu câteva secunde în 
urmă atât de aproape de moarte. 

- Prea bine... Cel mai bun luptător vă va fi trimis cât de curând. 

- Vă referiti cumva la omul acela, Marc Olem?... 


- Ti-e... frică? 

Ochii ei cenusii străpunseră bănuitori, cu duritatea metalului cu care aproape se 
identificau în acel moment. El scutură energic capul împodobit cu o bogată coamă 
aurie. 

- Am luptat de atâtea ori... De când mă stiu am apărat Uniunea Intergalactică. Nu 
stiu ce înseamnă frica de moarte. De durere. Nu mă înspăimântă mutilarea. Si nu e 
vorba de asta. E un sentiment nou... Oare cum se simte o bacterie la microscop? 

- Ce-ti veni? Bacteriile nu se simt decât poate în viată... 

- Ascultă! Imagineazä-ti ce putere au acesti raugari. Noi nu stim nimic despre ei, 
ei poate ne stiu mai bine decât noi însine. Ce mai ascund? Vom afla vreodată? De 
când stau acolo, urmärindu-ne cu ochi reci si goi? Nu cumva ne privesc chiar 
acum? Oare ne citesc gândurile fără translatoare de biocurenti? Ne vor binele? Ce 
vor si de ce?... Un sentiment ciudat... Nu-l simti, Serene? Femeile din vechime 
obisnuiau să tricoteze. Am studiat amândoi problema la ora de istorie antică. 
Atunci când împletitura începea să se desire si firul se încurca într-un nod cât o 
supernovă, râdeam copilăreste si o luam de la capăt... Dar ne-am imaginat vreo 
clipă cum ar fi ca împletitura să fie chiar lumea noastră? Si se desirâ... 

Privirea de otel care-l fixase un timp, serioasă, se îndulci într-o gamă de note 
vesele, si un râs cristalin se mlădie câtre ciucurii parfumati ai liliacului de 
deasupra. 

- Ce tot spui, Marc?! Totul e ca si până acum! Suntem o comunitate si avem reguli, 
si tu esti cel căruia îi datorăm siguranta. Nu te teme, va fi bine. Sunt convinsă. E un 
mic incident... Si-l vei rezolva. Doar esti cel mai bun! Si când ai să te întorci... 
atunci... te vei întoarce pentru totdeauna... nu-i asa? 

Râsul se topise într-o mângâiere suavă a auzului, cu miresme de prospetime 
copilărească. O mână catifelată adie usor pe fruntea lui Marc, jucându-se si 
aranjând o suvită. Un surâs cald îi lumină acestuia obrazul tânăr. 

- Da, asa e, sopti el, apoi täcu. Fiindcă n-ar fi oare un păcat să vorbesti în 
crepusculul magic de pe Terra, când culorile nu mai au nici o tangentă cu realul si 
singurul lucru adevărat e perechea aceea de ochi cenusii, ca o poartă spre paradis? 
Cum să îti imaginezi măcar că s-ar putea să fie si altfel decât... bine? 


x 


Omul zăcea întins, cu ochii atintiti în gol. Cu un minut înainte, un infinit de 


gânduri tipaseră pe voci si tonalitäti diferite, curgând prin pulsul accelerat pentru a 
se înfige din nou, ascutite, în creierul chinuit. Acum tăceau. Tot ce va urma, va fi 
asa cum trebuie să fie. E bine. E liniste. 

Degetul lung si ascutit al unui raugar apăsă un buton. Deasupra omului se lăsă, 
mulându-se, un strat subtire de material dur conectat la o aparatură. Raugarul 
împinse energic o manetă. Instalatia fu străbătută de un fior, urlând în tăcerea 
fortelor necunoscute care guvernau organismul raugar. 

Si apoi liniste. Pace. Serene... 


x 


Întâi, în capul lui se aprinse o scânteie. Instantaneu, creierul percepu răceala mesei 
de operatie. Apoi, lent, încercă să deschidă ochii... Pleoapele se ridicară într-o 
fractiune de secundă... Dar întunericul persista... Apoi, începu să înteleagă. 
Lucrurile îi apăreau clare pe scoarta cerebrală. Nu colorate. Nici măcar conturate. 
Clare. Si întunericul persista... Avea tot timpul la dispozitie pentru a se obisnui... 
Atentia lui se fixă asupra celor din jur. Se miscau atât de încet!... Aproape înainte 
să vrea, se ridică. Îsi aduse mâna în dreptul ochilor si privi miscarea degetelor. 
Totul venea parcă de la sine... 

Simti o palmă firavă asezându-i-se pe umăr. În urechile lui răsună vocea 
raugarului: 

- Acum totul depinde de tine, băiete. Acum, esti mai iute ca lumina... 

- De unde stii? Cum poti să stii că e aici, pe planetă? Acum, n-ar trebui să-l pot 
simti si eu? Tot ceea ce faceti si spuneti e o contradictie... 

- Mă vei crede, băiete. Îl vei vedea în curând. Ai fi vrut să te simtă si el? 

- Dar voi... 

- E în clădire, mai spuse raugarul si se deplasă câtre navetă, lăsându-l pe om la 
intrarea edificiului subteran, în pustietatea maronie a planetei. 

- Ce-ati făcut din mine? murmură acesta îngândurat. Ce vreti să faceti din noi? 
După o clipă, gura întunecată a clădirii îl înghiti, iar stelele nepăsătoare rămaseră 
din nou singure, sondând reci atmosfera rarefiată... 


x 


„„„Pe un coridor aleargă fără vlagă o fiintă. Corpul e foarte subtiat lateral, ochii sunt 
albi si goi... Deodată, o umbră îi tâsneste în spate, imobilizând-o. Urmează un 
amestec de miscäri înclestate. Fiinta întelege: omul e mai rapid. Mult mai rapid ca 
ea. Nu trece mult si se trezeste lipită de platforma inferioară. Mâna omului ridică în 
aer un cutit-de-dezagregare... 


- Nu! 

Omul se opreste amabil, parcă-i face în ciudă. Dacă ochii albi ai prizonierului ar 
putea exprima ceva, acel ceva ar fi surâsul diabolic al bestiei scăpate din cuscă. 
Mâinile caută ceva înfrigurate. 

"Oare ce mai astept?" 

- N-ai să mă omori, omule. 

- Nu? Si de ce nu? 

Tot atunci, simte o împunsâtură în stomac. 

- De asta. E o armă raugară. E mai iute ca tine. Vei fi iradiat înainte să te gândesti 
măcar să faci vreo miscare... 

"Pentru ce vrei să câstigi timp, raugarule? Poate ai prea multă încredere în arma 
ta?" 

Înainte ca gândul să se fi înfiripat cu totul, cutitul despică teasta creaturii. 

- Ai uitat un amănunt, Ajlojkt y: sunt mai rapid ca tine. Ai murit înainte să poti 
declansa arma... 

Întinse mâna spre cristalul alburiu pe care atletul raugar îl scăpase din mână, dar, 
spre uimirea lui, acesta se topi, desfăcându-se în aburi străvezii si subtiri... 

Cerul era albastru, de un albastru pur, ca al inocentelor vremuri antice... Suav si 
eteric, se adâncea spre orizonturi luminoase, deschise spre infinit... Câmpurile se 
pierdeau, înghitite de nemärginirea zãrilor... Iar florile, mici fiinte de basm 
adormite în dulceata susurului lor de zâne, dansau mlädioase, mângâiate de o boare 
caldă, oferind surâsului naturii parfumul lor magic, discret... Spre înalt se spărgea 
cristalin clipocitul limpede al unor râsete copilăresti... Apoi, o voce de bariton: 

- Hei, stati! ...Stati... Am obosit. 

Oamenii se asezară pe iarba crudă. Cei doi copii priveau cu ochi cuminti, în care 
lucea curiozitatea jucäusä a vârstei, spre tatăl lor, care räsufla din greu. Era un om 
înalt, cu trăsături mândre. Adierea îi învolbura părul blond, răzvrâătindu-i câteva 
suvite pe ceafă... În fond, un om ca toti oamenii - asta, făcand abstractie de ochii 
aceia ciudati, de un alb strălucitor, si de ceata eterică, aproape insesizabilă, care 
învăluia statura zveltă, poate putin cam firavä. 

- Cum, tată? Tocmai tu? 

- Ei, ce? De ce tocmai? Ce-i cu mine? Mai îmbâtrâneste omul... 

- Cum, nu mai esti mai rapid decât lumina? 

Bărbatul se opri, deschizând larg ochii, în timp ce respiratia i se oprise. Apoi pufni 
într-un râs nervos. 

- C..cum poate fi un om mai rapid decât lumina?! Vorbesti prostii! Viteza luminii 
este viteza limită în Univers! 

- Mama mi-a spus! 

- Atunci, mama vorbeste prostii. Sau cine stie ce-a spus ea si ce-ati înteles voi. 


Acum e clar, da? Care este viteza limită în Univers? 

- Viteza luminii! răspunseră în acelasi glas limpede. 

- Buuun!... Acum lăsati-ne pe mine si pe mama să ne odihnim un pic si luati-o 
înainte. 

Si, luându-i de după umeri, le arâtă o linie întunecată ce umbrea pe o portiune 
zarea: 

- Vedeti dunga aceea? 

- Da! E o pădure. 

- E punctul nostru de întâlnire. 

- Înteles! 

Copiii tâsniră, voiosi, cu energia lor de copii si cu surâsul în ochi si pe buze. 
Bărbatul se întoarse câtre sotia sa, întâlnind o pereche de ochi dezaprobatori. 

- Serene, de ce le-ai spus? 

- De ce le ascunzi copiilor adevărul? 

- E mai mult decât ar putea întelege. 

- E un simplu fapt din realitate. De ce n-ar întelege? 

- Câteodată mă întreb dacă nu cumva e mai mult decât ai putea întelege tu! Sau 
eu... 

Serene se apropie usurel. 

- Vreau să-mi stiu copiii în sigurantă. 

- Marc, de ce complici tu lucrurile când ele sunt asa de simple? Nu avem de ce să 
ne temem! Esti salvatorul Universului, toti îti suntem recunoscători, în plus planeta 
e apărată de câmpul protector si de sateliti... Totul e în regulă. 

Omul oftă, clătinând din cap. 

- Poate că n-a fost o idee bună să accept transformarea. 

- Nu vorbi asa! Nici nu o gândi! Nici când privesti în oglindă fără să-ti regăsesti 
chipul de demult! Tu esti si vei rămâne Marc Olem, orice s-ar întâmpla sufletul tău 
este acelasi, indiferent de ochii în care se oglindeste sau de carcasa în care este 
închis - acestea nu contează! 'Tu esti si vei rămâne dragul meu sot, căruia îi 
multumesc că există... 

Îi puse mâinile pe umeri. El zâmbi. 

- Poate... 

Apoi coborî privirea în pământ. 

- Ochii tăi erau cenusii, nu, Serene? Si mari. Ochi de căprioară. Cu gene lungi si 
dese. Mă scufundam în ei, nimic nu m-ar fi putut râni acolo... 

… Deodată, un tipăt ascutit si însângerat sfâsie pacea feerică a înăltimilor... 

Cei doi părinti se gräbirä înspre sursa lui, cu sufletul zbătându-se sălbatic în piept, 
sfâsiat, violent, dureros si neastâmpărat. Se opriră sfârsiti, palizi. Un vârtej surd si 
mut îi înghitise parcă. O lume de notiuni fără sens se izbi de faptul prea enorm, 
prea solid, prea aproape pentru a fi perceput, disecat, înteles. Rik zăcea la pământ. 
Relu încerca să-l trezească. Serene se repezi la el, căutând cu disperare orice semn 
de viată. O cuprinse o moleseală grea. Privea fără să vadă, parcă sufletul fugise 
speriat si frânt din ea. Simtise un gol fără margini, acum nu mai simtea nimic... 
Nici arsura lacrimilor care îi udau obrajii în nestire... Deodată, o bufnitură surdă 


din spatele ei o readuse în simtiri. Se repezi spre sotul ei căzut, zgâltâindu-l cu o 
putere de care ea singură nu era constientă. 

- Marc! Marc, răspunde-mi! Nu si tu! 

Ceata din capul lui începu să se destrame. Se ridică încet, usor tremurând. Chipul 
Serenei începu să se recompună pe scoarta cerebrală. Apoi îl privi pe Rik. 

-E..? 

Mâna fină a femeii îi acoperi gura. 

- Nu, nu spune! 

Un val de sânge îi pătrunse clocotind încolburat în cap. 

- Chemăm cea mai bună echipă de doctori! Dacă nu ni-l pot aduce înapoi, trebuie 
măcar să aflăm ce s-a întâmplat! 

Se îndreptă cu pas nesigur spre apus. Ochii lui Relu sticleau înlăcrimati. Nu 
întelegea, nu putea sau nu voia să înteleagă, dar simtea că s-a întâmplat ceva 
teribil. 

- Ce are Rik? 

- Rik?... Rik... N-ai să-l mai vezi... niciodată. Du-te acum. 

- S-a supărat pe noi? Ce i-am făcut? 

- Nu, nu e vina ta, hai acasă! O să fie bine, da? 

Vorba aceasta chinuită prea mult pentru a putea fi rostită de o gură descompusă de 
durerea neasteptată nu avu asupra lui Relu efectul scontat. Copilul se fndepärtä cu 
un oftat greu pe inimă. 

Ochii Serenei, goi, împietriti, păreau si mai imensi, si mai pustii în absenta 
lacrimilor eliberatoare. Culoarea lor spunea totul într-o nuantă tragică. Cenusi 
vânturate în zâri... Vise? Siguranta? O împletitură de care nu voia să stie. Rik 
murise!... 


" - Ai uitat un amănunt, Ajlojkt y: sunt mai rapid decât tine. Ai murit înainte să 
poti declansa arma..." 

Deci salvase Universul. Si ce?! De ce tocmai el? De ce tocmai copilul lui? De ce?! 
De ce!?!... 

Pasii Serenei îl treziră la realitate. 

- Ei bine? 

Ea se aseză alături de el. 

- Doctorul este convins că a fost iradiat, dar nu stie cu ce... 

- Nu înteleg. Câmpul protector e continuu... Înregistrările arată că nu s-a întâmplat 
nimic acolo, sus. lar pe planetă nu eram decât noi. 

- Orice câmp e cuantificat. 

- Asta-i bună! Si ce crezi tu că ar trece nestingherit si fără să stingherească prin 
mijlocul dansului nebun al... 

Cuvântul "fotonilor" rămase nerostit. 

Serene puse mâna pe bratul lui. Era rece, si se răcea încă... tipă, speriată. Apoi, 
simti un val de căldură în mâna sotului. 


- Ce s-a întâmplat? 

- Nimic... Spuneam că nimic n-ar fi putut penetra câmpul... Decât... Dacă... 

Un välmäsag de gânduri îi cuprinse mintea între tentacule negre si reci... 

Serene îi simti capul lăsându-i-se moale pe umăr. 

"E obosit." 

Mâna ei îi căută obrazul... În momentul atingerii, un fior mai rece ca gheata îi 
străpunse bratul si umărul, pătrunzându-i täios în creier. Ochii se întoarseră fără 
voie. Fiinta ei räpi încremenită o clipă din vesnicie: nu voia să stie! 

În clipa următoare tipa în comunicator: 

- Ajutor! Marc Olem... Marc... a... 


xX kK k 


IV 


Ochii raugari ai lui Marc Olem trimiteau în continuare impulsuri scoartei 
cerebrale... Mediul era simtit în continuare. Dar creierul sãu abia mai scânteia 
puterii vreunei legături. 

Privirea cenusie a Serenei era împietrită. O parte din ea spera intens în subconstient 
cã e doar un vis... Dar duritatea cu care o lovise uraganul evenimentelor o asigura 
că totul era insuportabil de real si că nu se putea ascunde de cruzimea adevärului. 
Si poate cã nici nu voia. Nu mai voia nimic... Nu mai avea puterea sã vrea! 

Usa glisã cu un fosnet vag. O fiintă turtită lateral, învãluitã în aburul stratului 
termoizolant, îsi făcu aparitia. 

- Domnule Oot'ktokl... 

- Stim, doamnă Olem, stim totul. 

Ea făcu ochii mari. 

- Stiti?!... Atunci îmi datorati niste explicatii, pentru că eu nu stiu totul. 

- Asa e. S-o luăm usurel... Rik a fost conceput după transformare. 

- Adevărat. 

- A mostenit viteza tatălui säu. 

- … Deci asta era! Voi l-ati omorât! Voi! Ca să nu mai fie nimeni ca voi! Ca nu 
cumva, printr-un oarecare accident, să ajungă în stăpânirea tainelor voastre 
odioase! Acum înteleg! Particulele voastre nenorocite au străpuns în voie câmpul 
fotonic, nu? Vreti să stăpâniti totul! Să... Si de ce mi-ati spus? Probabil mă veti 
anihila, ca să iau secretul în mormânt! Voi... Asasinilor! 

Culoarea fetei Serenei pierise, adunându-si întreaga putere în ochii scăpărători. 
Raugarul flutură vag mâna firavă. 

- Linistiti-vâ... Nu e nici un secret, nici un interes. E vorba de o necesitate. 
Imaginează-ti ce ar fi fost dacă fiecare ar fi mostenit o parte infimă din acest "dar". 
Fiecare ar fi sfârsit ca el... 

Arătă spre Marc. 

- Lui ce i-ati făcut? 

- Nimic acum. Schimbându-i viteza de reactie, nu i-am putut schimba întregul cod 


genetic, prelucrat de-a lungul mileniilor. Adaptarea nu putea fi perfectă. Si nici 
organismele noastre nu sunt perfect compatibile cu cele umane. Viteza consumă 
mai mult decât omul poate da. Conversia de impulsuri nervoase consumă si ea... 
Marc s-a consumat. Celulele lui au obosit. 

- Stiati... 

Ochii Serenei rămaseră pierduti în gol, suferinzi, chinuiti, iar vocea ei răsună de 
departe: 

- Crimă cu premeditare. Asta e recompensa pentru salvarea Universului. 

- Totul cere sacrificii... Compromis. Viata unui om, raportată la a Universului... 
Privirea femeii se rătăci în zärile negre ale noptii, prin geamul imens al clădirii. 
Satelitii erau albi si reci... Ca ochii acelor fiinte. Negrul învăluia singurătatea 
absolută a spatiului - ar fi spus cineva care n-ar fi văzut stelele ce clipeau firave si 
timide. Demult, demult de tot, se credea că astrii erau sufletele celor morti. Ar fi 
vrut atât de mult să creadă că una dintre acele clipiri era Marc, zâmbind si 
asteptând-o - Marc, asa cum îl cunoscuse ea, vesel si optimist, sensibil si copilăros, 
puternic si stăpân pe sine... Optimism... În ce să mai creadă? Pentru ea, optimismul 
era unul si acelasi cu Marc, si Marc al ei nu mai era... Împletitura - lumea ei?... 
Simti o usoară atingere. Gândurile risipite în Universul cu o infinitate de 
dimensiuni se adunară la loc în sfera realului. Oot’ktokl plecase. Ochii mari, 
catifelati, ai lui Relu o fixau cu inocentă copilărească - o întrebare prea lungă 
pentru a fi rostită si înteleasă în totalitate îsi croia calea prin ochii aceia calzi, totusi 
avizi de căldură. După câteva sfortări, Serene reusi să zâmbească. Privirea 
copilului fu inundată de o lumină veselă. Ea îl strânse cu putere în brate... Era al ei, 
si nimeni nu i-l va mai lua vreodată... 

Era asa bine!... 

